C 159/1

SKLEP KOMISIJE

z dne 4. marca 2021

o navodilih centralnemu administratorju, da spremembe preglednic nacionalnih dodelitev za Bolgarijo, Ciper, Italijo, Madžarsko, Nemčijo, Nizozemsko, Poljsko, Portugalsko in Španijo vnese v evidenco transakcij Evropske unije

(2021/C 159/01)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1),

ob upoštevanju Uredbe Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in (EU) št. 1193/2011 (2) ter zlasti drugega pododstavka člena 52(2) Uredbe,

ob upoštevanju naslednjega:

(1) Komisija je 27. aprila 2011 sprejela Sklep 2011/278/EU (3), ki določa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES. V skladu s členom 27 Delegirane uredbe Komisije (EU) 2019/331 (4) se Sklep 2011/278/EU še naprej uporablja za dodelitve, ki se nanašajo na obdobje pred 1. januarjem 2021. Vse priglašene dodelitve iz tega sklepa se nanašajo na brezplačno dodelitev pravic do emisije za obdobje 2013–2020.

(2) Komisija je 5. septembra 2013 sprejela Sklep 2013/448/EU (5) v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov za obdobje 2013–2020.

(3) S Sklepom 2014/9/EU (6) je Komisija spremenila sklepa 2010/2/EU (7) in 2011/278/EU v zvezi s seznamom sektorjev in delov sektorjev, ki veljajo za izpostavljene visokemu tveganju selitve virov CO2 (v nadaljnjem besedilu: seznam sektorjev, izpostavljenih selitvi virov CO2).

(4) Komisija je s sklepi C(2013) 9281 (8), C(2014) 123 (9), C(2014) 674 (10) in C(2014) 1167 (11) centralnemu administratorju naročila, naj v evidenco transakcij Evropske unije vnese preglednice nacionalnih dodelitev in popravljene preglednice nacionalnih dodelitev za Avstrijo, Belgijo, Bolgarijo, Ciper, Češko, Dansko, Estonijo, Finsko, Francijo, Grčijo, Hrvaško, Irsko, Italijo, Latvijo, Litvo, Luksemburg, Madžarsko, Nemčijo, Nizozemsko, Poljsko, Portugalsko, Romunijo, Slovenijo, Slovaško, Španijo in Švedsko.

(5) V skladu s prvim pododstavkom člena 52(2) Uredbe (EU) št. 389/2013 je Bolgarija z dopisom z dne 21. decembra 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(6) V skladu s prvim pododstavkom člena 52(2) Uredbe (EU) št. 389/2013 je Nemčija z dopisi z dne 17. decembra 2020, 22. januarja 2021, 25. januarja 2021 in 26. januarja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(7) V skladu s prvim pododstavkom člena 52(2) Uredbe (EU) št. 389/2013 je Španija z dopisom z dne 21. januarja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(8) V skladu s prvim pododstavkom člena 52(2) Uredbe (EU) št. 389/2013 je Italija z dopisom z dne 19. januarja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(9) V skladu s prvim pododstavkom člena 52(2) Uredbe (EU) št. 389/2013 je Ciper z dopisom z dne 18. januarja 2021 Komisiji priglasil spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(10) V skladu s prvim pododstavkom člena 52(2) Uredbe (EU) št. 389/2013 je Madžarska z dopisoma z dne 14. januarja 2021 in 22. januarja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(11) V skladu s prvim pododstavkom člena 52(2) Uredbe (EU) št. 389/2013 je Nizozemska z dopisom z dne 28. januarja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(12) V skladu s prvim pododstavkom člena 52(2) Uredbe (EU) št. 389/2013 je Poljska z dopisoma z dne 21. decembra 2020 in 1. februarja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(13) V skladu s prvim pododstavkom člena 52(2) Uredbe (EU) št. 389/2013 je Portugalska z dopisoma z dne 11. januarja 2021 in 25. januarja 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(14) Komisija meni, da so priglašene spremembe preglednic nacionalnih dodelitev za Bolgarijo, Ciper, Italijo, Madžarsko, Nemčijo, Nizozemsko, Poljsko, Portugalsko in Španijo v skladu s Sklepom 2011/278/EU. Zato bi bilo treba centralnemu administratorju naročiti, naj navedene spremembe vnese v evidenco transakcij Evropske unije –

SKLENILA:

Edini člen Centralni administrator vnese spremembe preglednic nacionalnih dodelitev za Bolgarijo, Ciper, Italijo, Madžarsko, Nemčijo, Nizozemsko, Poljsko, Portugalsko in Španijo, ki so navedene v prilogah I do IX, v evidenco transakcij Evropske unije.

V Bruslju, 4. marca 2021 Za Komisijo Frans TIMMERMANS izvršni podpredsednik

(1) UL L 275, 25.10.2003, str. 32.

(2) UL L 122, 3.5.2013, str. 1.

(3) Sklep Komisije 2011/278/EU z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 130, 17.5.2011, str. 1).

(4) Delegirana uredba Komisije (EU) 2019/331 z dne 19. decembra 2018 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 59, 27.2.2019, str. 8).

(5) Sklep Komisije 2013/448/EU z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta (UL L 240, 7.9.2013, str. 27).

(6) Sklep Komisije 2014/9/EU z dne 18. decembra 2013 o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO2 (UL L 9, 14.1.2014, str. 9).

(7) Sklep Komisije 2010/2/EU z dne 24. decembra 2009 o določitvi seznama sektorjev in delov sektorjev v skladu z Direktivo 2003/87/ES Evropskega parlamenta in Sveta, ki veljajo za izpostavljene visokemu tveganju premestitve emisij CO2 (UL L 1, 5.1.2010, str. 10).

(8) Sklep Komisije C(2013) 9281 z dne 18. decembra 2013 o navodilih centralnemu administratorju, da preglednice nacionalnih dodelitev za Avstrijo, Grčijo, Irsko, Latvijo, Nizozemsko, Portugalsko, Švedsko in Združeno kraljestvo vnese v evidenco transakcij Evropske unije.

(9) Sklep Komisije C(2014) 123 z dne 17. januarja 2014 o navodilih centralnemu administratorju, da preglednice nacionalnih dodelitev za Češko, Dansko, Francijo, Litvo, Madžarsko in Slovaško vnese v evidenco transakcij Evropske unije.

(10) Sklep Komisije C(2014) 674 z dne 12. februarja 2014 o navodilih centralnemu administratorju, da preglednice nacionalnih dodelitev za Belgijo, Estonijo, Finsko, Luksemburg, Nemčijo in Slovenijo vnese v evidenco transakcij Evropske unije.

(11) Sklep Komisije C(2014) 1167 z dne 26. februarja 2014 o navodilih centralnemu administratorju, da preglednice nacionalnih dodelitev za Bolgarijo, Ciper, Hrvaško, Italijo, Latvijo, Poljsko, Romunijo, Španijo in Združeno kraljestvo vnese v evidenco transakcij Evropske unije.